# Dheisheh

El campament de Dheisheh o Duheisha (àrab: مخيم الدهيشة, muẖayyam ad-Duhayxa) és un camp de refugiats palestins situat al sud de Betlem, a Cisjordània. Dheisheh fou edificat l'any 1949 en un terreny de 0.33 km² llogat al govern jordà. El camp havia de servir de refugi provisional per a uns 3.000 refugiats palestins de 45 pobles de Jerusalem occidental i de la zona oest d'Hebron, que havien fugit o havien estat expulsats de les seves llars durant la guerra araboisraeliana de 1948.

## Història

La negativa àrab el 29 de novembre de 1947, en acceptar la resolució 181 de l'Assemblea General de les Nacions Unides que establia la divisió de l'antic Mandat Britànic de Palestina en dos estats, un d'àrab (Palestina) i un de jueu (Israel), va desembocar en la guerra araboisraeliana de 1948. Abans i durant aquesta guerra, centenars de milers de palestins van ser expulsats o van fugir per l'avanç de les tropes israelianes en el que es va conèixer com la Nakba. Després de l'armistici de 1949, Israel no va permetre a aquests refugiats palestins tornar a les seves llars, de manera que les Nacions Unides van crear campaments de refugiats per a ells a Jordània, Síria i el Líban, així com a Cisjordània que va quedar sota ocupació militar jordana, i la Franja de Gaza ocupada per Egipte, fins que es trobés una solució permanent.
El campament de Dheisheh va ser establert el 1949 en un terreny de 310 dúnams per tal de donar aixopluc als refugiats palestins que van ser expulsats o van fugir de les seves cases i terres de 45 llogarets de l'oest de les ciutats de Jerusalem i Hebron. Cap a finals dels anys cinquanta, l'Agència de les Nacions Unides per als Refugiats de Palestina al Pròxim Orient (UNRWA) va començar a construir habitatges unifamiliars molt senzills, d'una sola habitació de 10 metres quadrats, amb murs de 10 cm de gruix i 2,45 m d'alçada, sostre d'acer i terra de formigó. Els refugiats van començar a construir les seves pròpies cases per evitar viure en aquestes que se'ls hi van oferir.
Des de la Guerra dels Sis Dies el 1967, el campament de Dheisheh i la resta de Cisjordània han estat sota ocupació israeliana. Durant els anys que van transcórrer entre l'inici de l'ocupació israeliana el 1967 i el traspàs del campament a l'Autoritat Nacional Palestina el 1995, Dheisheh va estar sota toc de queda una mitjana de 3,5 dies al mes, de vegades fins a 84 dies consecutius. Després de la reestructuració administrativa sorgida en els Acords d'Oslo, el campament va quedar en l'anomenada Àrea A, de ple control tant polític com militar palestí, tot i que l'exèrcit israelià no ha deixat de fer-ne incursions.
Poc abans de la Primera Intifada, el 9 de juny de 1987 d'entre 70 i 100 colons jueus van atacar el campament destrossant cases i cotxes i atacant als seus residents, que van acusar l'exèrcit israelià de no actuar en la seva defensa. Durant la Primera Intifada, l'exèrcit israelià va aixecar una reixa de filferro de sis metres d'alt al voltant del campament, tancant tretze de les catorze entrades de què disposava, i va instaurar un torn d'accés a l'única entrada oberta. Aquesta tanca va ser retirada i el torn no està funcionant avui dia, tot i que encara es pot veure a l'entrada del campament.

## Referències

* 1 2 3 4 5 «Dheisheh camp». United Nations Relief and Works Agency for Palestine Refugees in the Near East. [Consulta: 1r agost 2017].
* ↑ «Palestine Facts». PASSIA. Arxivat de l'original el 23 de novembre 2013. [Consulta: 11 agost 2017].
* ↑ Shomali, 2005, p. 207.

## Bibliografia

* Shomali, Walid. Palestine & Palestinians: guidebook. Beit Sahour, Palestine: Alternative Tourism Group, 2005. ISBN 9950-319-01-3.
Localització i població dels Camps de refugiats palestins en 2015 :
Franja de Gaza 518,000 refugiats UNRWA Cisjordània 188,150 refugiats UNRWA Síria 319,958 refugiats UNRWA Líban 188,850 refugiats UNRWA Jordània 355,500 refugiats UNRWA
Al-Shati (Beach camp)87,000 Bureij 34,000 Deir al-Balah 21,000 Jabalia 110,000 Khan Yunis 72,000 Maghazi 24,000 Nuseirat 66,000 Rafah 104,000 Camp Canadà tancat
Aqabat Jaber6,400 Ein as-Sultan 1,900 Far'a 7,600 Fawwar 8,000 Jalazone 11,000 Kalandia 11,000 Am'ari 10,500 Deir 'Ammar 2,400 Dheisheh 13,000 Aida 4,700 Al-Arroub 10,400 Askar 15,900 Balata 23,600 'Azza (Beit Jibrin) 1,000 Ein Beit al-Ma' (Camp No. 1) 6,750 Camp de Tulkarem 18,000 Nur Shams 9,000 Camp de Jenin 16,000 Camp de Shuafat 11,000 Silwad
Sbeineh22,600 Khan Eshieh 20,000 Neirab 20,500 Homs 22,000 Camp de Jaramana 18,658 Camp de Daraa 10,000 Camp de Hama 8,000 Khan Dannun 10,000 Qabr Essit 23,700 Camps no oficialsEin Al-Tal 6,000Latakia Camp 10,000 Yarmouk 148,500
Bourj el-Barajneh17,945 Ain al-Hilweh 54,116 El Buss 11,254 Nahr al-Bared 5,857 Shatila 9,842 Wavel 8,806 Mar Elias 662 Mieh Mieh 5,250 Beddawi 16,500 Burj el-Shemali 22,789 Dbayeh camp 4,351 Rashidieh 31,478
Camp de Zarqa20,000 Jabal el-Hussein 29,000 Nou camp d'Amman (Wihdat) 51,500 Souf 20,000 Baqa'a 104,000 Husn (Camp del Màrtir Azmi el-Mufti) 22,000 Irbid camp 25,000 Jerash camp 24,000 Marka 53,000 Talbieh 8,000 :
Referències
↑ «Camp Profiles». United Nations Relief and Works Agency for Palestine Refugees in the Near East. [Consulta: 2 juliol 2015]. :